Nimekirja alusel
	Meie 10.09.2025 nr 10-11/2363 - 1	

Tartu mnt 17 kinnistu detailplaneeringu keskkonnamõju strateegilise hindamise aruande eelnõu avalikustamine		

	
Tallinna Keskkonna- ja Kommunaalamet annab teada, et valminud on Tartu mnt 17 kinnistu detailplaneeringu (detailplaneering) keskkonnamõju strateegilise hindamise (KSH) aruande eelnõu. 
Tartu mnt 17 kinnistu detailplaneering ja keskkonnamõju strateegiline hindamine algatati Tallinna Linnavalitsuse 22. veebruari 2016 aasta korraldusega nr 267. Detailplaneeringu koostamise eesmärgiks on muuta Tartu mnt 17 kinnistu ärimaa sihtotstarve elamu- ja ärimaaks ning määrata ehitusõigus kuni 34 maapealse ja kuni 3 maa-aluse korrusega äriruumidega korterelamu ehitamiseks.
KSH läbiviimise eesmärk on selgitada planeeringu elluviimisega kaasnev oluline keskkonnamõju ning pakkuda välja meetmed ebasoodsa mõju vältimiseks või vähendamiseks. Kavandatava tegevusega ei kaasne piiriülest keskkonnamõju. 
Detailplaneeringu ja KSH aruande eelnõu avalik väljapanek toimub ajavahemikul 26.09. - 26.10.2025, mille jooksul on võimalik tutvuda detailplaneeringu (https://tpr.tallinn.ee/DetailPlanning/Details/DP038590) ja KSH aruandega (https://www.tallinn.ee/et/keskkond/tartu-mnt-17-detailplaneering) ning tööpäevadel  Kesklinna Linnaosa Valitsuses (Nunne tn 18, Tallinn).
KSH aruande kohta ettepanekuid, vastuväiteid ja küsimusi saab esitada avalikustamise vältel e-posti teel kommunaal@tallinnlv.ee.
KSH aruande avalik arutelu toimub 19.11.2025 algusega kell 16:00 Kesklinna Linnaosa Valitsuses (Nunne tn 18, Tallinn).
Detailplaneeringu koostamise korraldaja on Tallinna Linnaplaneerimise Amet, koostaja on K-Projekt AS, KSH aruande koostaja on Lemma OÜ ning detailplaneeringu kehtestab Tallinna Linnavolikogu. KSH koostamise korraldaja on Tallinna Keskkonna- ja Kommunaalamet (kontaktisik Kärt Talimaa-Eelmaa, tel 640 4771, e-post kart.talimaa-eelmaa@tallinnlv.ee). 

Lugupidamisega	

(allkirjastatud digitaalselt)	
Meelis Uustal	
osakonna juhataja
Keskkonnahoiu osakond	
	
Kärt Talimaa-Eelmaa
Tel 6404771, kart.talimaa-eelmaa@tallinnlv.ee